શરૂઆતથી જ ‘ઘાયલ’ ની સિક્વલ બનાવવા ઇચ્છતો હતો, પરંતુ પાર્ટ-ર માટે એ જમાનો યોગ્ય નહોતો અને મારા નિર્દેશક પણ નહોતા ઇચ્છતા. હું અંગ્રેજી ફિલ્મો જોઉં છું અને મોટાભાગની અંગ્રેજી ફિલ્મોની સિક્વલ બની રહી છે. મેં ‘ઘાયલ’નો પાર્ટ-ર બનાવવા વિચાર કર્યો, પરંતુ યોગ્ય વાર્તા અને નિર્દેશક ન મળ્યાં. પાર્ટ-રમાં પહેલી ‘ઘાયલ’ ફિલ્મની સચ્ચાઈને હાલના સમય સંબંધિત દર્શાવી શકાય તેમ હું ઈચ્છતો એટલે વાર્તામાં સમય લાગ્યો અને હું જાતે જ નિર્દેશક અને લેખક બન્યો. દરેક જણ મને એવો સીન સંભળાવતા જે ભજવી ચૂક્યો હોઉં કે ક્યાંક જોયેલો હોય. આમ, મારા અનુભવ પરથી જે કહાની બની તે હાલના સંદર્ભે ખૂબ જ તર્કસંગત છે. જેમાં આજની યુવાપેઢી અને તેમનાં પેરેન્ટ્સ જે સમસ્યા અનુભવે છે તે મુદ્દા પર આ ફિલ્મ બની છે.